Publication: Magyar Közlöny
Issue: MK-2003-69 (Year: 2003, Number: 69)
Era: 1990-2004
Section: 1999. évi XCIX. törvény 188. §-a 2000. január 1-jétõl módosította ezt a rendelkezést: az egyik legnagyobb hitelezõt,
Paragraph Index: 469

1999. évi XCIX. törvény 188. §-a 2000. január 1-jétõl módosította ezt a rendelkezést: az egyik legnagyobb hitelezõt, az államháztartás valamely alrendszerének bevételi igényét érvényesítõ adóhatóságot mentesítette a regisztrációs díj megfizetése alól. A törvényjavaslat indokolása szerint ez a mentesítés azért vált szükségessé, mert „[a] felszámolás alatt álló cégek tartozásainak szerkezete és a tartozások kiegyenlítési sorrendje következtében az adótartozások megtérülési rátája alacsony, átlagosan 2,2%. A megtérülési rátához viszonyítva magas a követelések nyilvántartásba vételéhez fûzõdõ regisztrációs díj mértéke. Minthogy az adóhatóság a felszámolási eljárásokban jellemzõen az államháztartás valamely alrendszerének bevételi igényeit érvényesíti, indokolt, hogy az illetékmentesség mintájára az állam képviselõje mentesüljön a díjfizetési kötelezettség alól”. Hangsúlyozza az indokolás azt is, hogy „[t]ermészetesen, ha az adóhatóság valamely más jogcímen fennálló követelését érvényesíti, ugyanúgy fizet regisztrációs díjat, mint a többi hitelezõ”. Az adókról, járulékokról és egyéb költségvetési befizetésekrõl szóló törvények módosításáról szóló 2002. évi XLII. törvény 325. § (6) bekezdése — külön indokolás nélkül — mentesítette a magán-nyugdíjpénztári tagdíjköveteléseket érvényesítõ pénztárakat is a regisztrációs díj megfizetése alól.

Source: https://magyarkozlony.hu/hivatalos-lapok/56f8408f4b2f22fbf1c96dd883d8325d5205f7eb/dokumentumok/06af1cf03912bf205521dbecb048218469d63760/letoltes